Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1957. évi IV. törvényhez — értesíteni kell. Ez eredményezheti azt, hogy a panaszos nem rendelkezik kellő tájékozottsággal ügyével kapcsolatban, ami adott esetben a panaszhoz, illetve a jogorvoslathoz való jogának, valamint törvényes
Paragraph Index: 807

57. § (5) bekezdésében foglalt jogorvoslathoz való alkotmányos joggal összefüggésben visszásságot okozott, de tekintettel arra, hogy az már nem orvosolható, valamint a panaszost jogorvoslati jogosultságának érvényesítésében nem befolyásolta, az országgyűlési biztos általános helyettese ajánlást nem tett. OBH 5276/1998. Az Alkotmány 2. § (1) bekezdésben rögzített jogállamiság és az ahhoz kapcsolódó jogbiztonság elvével, valamint az 57. § (5) bekezdésében rögzített jogorvoslathoz való joggal összefüggésben visszásságot okoz büntetőügyben a büntetőeljárási szabályok alkalmazásának mellőzése és a feljelentő tájékoztatásának elmulasztása. Teljes szöveg: 3.2. alfejezetben. OBH 5564/1998. Nem okoz visszásságot az Alkotmány 2. § (1) bekezdésében deklarált jogállamiságból fakadó jogbiztonság követelményével, illetve az ennek részét képező tisztességes eljáráshoz, valamint az Alkotmány 64. §-ában foglalt kérelemhez, panaszhoz való jogokkal összefüggésben a rendőrhatóság eljárása, ha a panaszok kivizsgálására vonatkozó jogszabályok alapján jár el, a beadványokban, bejelentésekben foglaltakat minden esetben ellenőrzi, a helyszínt megtekinti, tanúkutatást végez, a vizsgálat befejezésére irányuló intézkedéseket tesz. A panaszosok többek között sérelmezték a Baranya Megyei Ügyészségi Nyomozó Hivatalnál lakótársuk N-né B. M. ellen — életveszélyes fenyegetés — miatt tett feljelentésük rendőrségre való továbbítását, illetve panaszuk elintézésének módját. A panaszosok kifogásolták, hogy a rendőrség a szomszédok folyamatos fenyegető magatartása ellen nem nyújt védelmet, sőt már a rendőrök is zaklatják őket. Attól tartanak, hogy a megyei bíróság jogerős végzése ellenére — mely alapján 1997. évben lakásukat visszakapták — ismételten megtörténhet kilakoltatásuk. Az állampolgári jogok országgyűlési biztosa általános helyettese vizsgálata során megállapította, hogy a Baranya Megyei Ügyészségi Nyomozó Hivatal (a továbbiakban: ügyészség) a panaszosok beadványát, 1998. augusztus 3-án, hatáskör hiányában — a szabálysértési eljárás esetleges lefolytatása végett — a Mohácsi Rendőrkapitánysághoz (a továbbiakban: rendőrkapitányság) tette át. A feljelentés tartalmát a mohácsi rendőrkapitány megvizsgálta, s mivel a feljelentésben foglaltak nem tartalmaztak az élet és testi épség ellen irányuló olyan közvetlen fenyegetéseket, melyek a veszélyes fenyegetés szabálysértésének törvényi tényállását kimerítették volna, úgy döntött, hogy azt állampolgári panaszként kezeli, és intézkedett a kivizsgálásra. Az országgyűlési biztos általános helyettese vizsgálatát követően — a csatolt iratok, valamint a rendőrkapitányság tájékoztatása alapján — megállapította, hogy a panaszosok az elmúlt évek során — különböző sérelmeik miatt — több esetben tettek írásos bejelentést a bolt tulajdonosnőjével szemben, valamint a szomszédok magatartása miatt a rendőrkapitányságon. Panaszbeadványaikban az ügyeiket vizsgáló rendőrök munkáját is sérelmezték. A panaszosok az idézésekre nem jelentek meg, meghallgatásuk lakásukon sem volt megoldható, ezért a kivizsgálást folytató rendőrtiszt közterületen történt találkozásuk alkalmával kért tőlük felvilágosítást. A panaszosok ezt is zaklatásnak vélték, s a rendőrrel szemben is panaszt terjesztettek elő. A panaszosok megalapozatlan és ismételt panaszaik miatt az elmúlt év folyamán, a mohácsi rendőrkapitány —

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes